Ego Hugo ad Ducatum Burgundie regendum deo vivante constitutus nec non et ex patrimonii successione Castellionis honore preditus, quid salutis animo recensens elemosinarie conferat incrementum dispensationis, Sancte Mariæ Molismensi et domino abbati Roberto et fratribus ibidem deo servientibus presbiteratum ecclesie Mercennaice, cum omni terra sancti Veroti, preterea et terram carruce unius arature sufficientem, et prata apud eamdem villam et dominicatum proprio, servum etiam, Symonem nomine, cum uxore et infantibus; annuentibus fratribus meis Odone milite, et ceteris, ita ut obtinebat ex toto nichil retinens contuli, et dono manus mee solidavi, eo tenore ut mei et parentum meorum memoriam in orationibus suis agerent. Huic quippe condonationi apud castrum Castellionem facte, testes adfuerunt: Gerardus de Granceiaco, S. Bernardus de Montbarro. S. Stephanus de Nuceario. S. Hugo Godefridus. S. Achardus miles. S. Laudricus de Lanfridicurte. Si quis autem aut calumpnie aut alicujus adversitatis molestiam huic condonationi suggesserit, se sciat participata reproborum societate constituendum a sinistris nec aliquid habiturum a dextris, nisi ad satisfactionis emendationem venerit.